Ego Alaydis, ducissa Burgundię, omnibus notum facio quod cum discordia verteretur inter Cistercienses, ex parte una, et dominum Girardum de Franceys, ex altera, super terris quas tenent homines infra terminos illius partis territorii de Lastrecy, quę pars dicto militi a Cisterciensibus est assignata, sicut continetur in instrumento sigillato sigilli nostri, et super docimis dicte partis territorii de Latrecy dicto militi assignate, quas decimas et quas terras dictus miles petebat a Cisterciensibus garantiri ratione conventionis factę inter ipsum militem et Cistercienses, et super decem libris quas uxor dicti militis petebat a Cisterciensibus, taliter inter ipsos composuimus quod Cistercienses pro dictis querelis dederunt dicto militi XX libras Divionenses, ut Ciscercienses de querelis supradictis in pace remanent et quiete. Hoc laudaverunt dictus miles Girardus, et Symon, filius ejus, et dictus miles tenetur facere quod uxor sua hoc laudabit et alii ad quos spectat. Actum apud Argilliacum, anno Domini M°CC°XX° mense martio.